b'\n_START_ARTICLE_\nYle Fem\n_START_SECTION_\nBakgrunn\n_START_PARAGRAPH_\nKanalen er en del av programtilbudet til programenheten Svenska Yle og delte kanalplass med svenske SVT World i store deler av det finske marknettet. Samarbeidet med SVT World ble avsluttet da Yle Fem ble sl\xc3\xa5tt sammen med Yle Teema i 2017._NEWLINE_Yle Fem sender \xc3\xa9n ettermiddag og to kvelder i uken og har en finlandssvensk og nordisk profil. Kanalen sender nyheter, fakta- og aktualitetsprogram, barneprogram, sport, kultur og underholdning._NEWLINE_I Yle Fem sendes mange nordiske samproduksjoner, og kanalen har et stort tilbud av nordiske og europeiske filmer. De svenskspr\xc3\xa5klige programmene tekstes til finsk, med unntak for nyheter og barneprogrammer. Yle Fem het inntil mars 2012 FST5 (Finlands Svenska Television).'